Andreas Mayer

Andreas «Andy» Mayer (født 13. september 1972 i Burgau) er en tysk fotballspiller og -trener, som blant annet har spilt for Stabæk og Rosenborg.

Mayer kom til norsk fotball på lån fra FC St. Pauli sommeren 1995, og imponerte tidlig for Stabæk. I hjemmedebuten mot Rosenborg scoret han 1-0-målet, og bidro til at det nedrykkstruede Bærumslaget slo serielederen. Etter 1995-sesongen var han aktuell for flere klubber i England, men valgte å fortsette i Stabæk med en toårskontrakt.

Sommeren 1997 var Mayers kontrakt med Stabæk i ferd med å gå ut, og etter å ha vurdert flere muligheter endte han med å gå til Rosenborg. Trondheims-klubben kunne ha fått Mayer «på Bosman» for bare  etter sesongen, men valgte å legge 1,5 millioner kroner på bordet for å få ham allerede i juli. I Rosenborg slet han med å få plass første sesongen, men fikk en åpning da den sentrale midtbanespilleren Bent Skammelsrud dro til Tyskland før 1998-sesongen. Mayer brakk imidlertid kragebeinet og gikk lenge skadet, og da Skammelsrud kom tilbake til RBK var Mayer bare fjerde- eller femtevalg på trøndernes sentrale midtbane. I januar 1999 ble han solgt til skotske Aberdeen for en overgangssum på to millioner kroner.

Han gikk tilbake til Tyskland i 2001, og spilte for KSV Hessen Kassel i Oberliga Hessen (nivå 3). Etter to sesonger for sin gamle klubb St. Pauli 2003–2005​ spilte Mayer for klubber i lavere divisjoner, etterhvert også som spillende trener.

Referanser

Eksterne lenker 
 

Tyske fotballspillere
Tyske fotballtrenere
Fotballspillere for FC Augsburg
Fotballspillere for FC St. Pauli 1910
Fotballspillere for Stabæk Fotball
Fotballspillere for Rosenborg BK
Fotballspillere for Aberdeen FC
Fotballspillere for KSV Hessen Kassel
Fotballspillere for SV Wilhelmshaven
Fotballspillere for VfB Oldenburg
Fotballspillere for SV Meppen
Utenlandske fotballspillere i Norge
Personer fra Landkreis Günzburg